[pic] | ЕВРОПЕЙСКА КОМИСИЯ |

Брюксел, 23.9.2010

COM(2010) 497 окончателен

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

ТРЕТИ ФИНАНСОВ ДОКЛАД НА КОМИСИЯТАДО ЕВРОПЕЙСКИЯ ПАРЛАМЕНТ И ДО СЪВЕТА относно ЕвропейскиЯ земеделски фонд за развитие на селските райони (ЕЗФРСР) 2009 БЮДЖЕТНА ГОДИНА

SEC(2010) 1091

СЪДЪРЖАНИЕ

1. Бюджетна процедура 2

1.1. Предварителен проектобюджет за 2009 г. 2

1.2. Проектобюджет за 2009 г. 3

1.3. Писмо за внасяне на корекции за 2009 г. 3

1.4. Второ четене в Съвета 3

1.5. Приемане на бюджета за 2009 г. 3

2. Управление на бюджетните кредити 4

2.1. Управление на бюджетните кредити за поети задължения 4

2.1.1. Оперативни програми по ЕЗФРСР 4

2.1.2. Техническа помощ 4

2.2. Управление на бюджетните кредити за плащания 4

2.2.1. Оперативни програми по ЕЗФРСР 4

2.2.2. Техническа помощ 5

3. Изпълнение на бюджета на ЕЗФРСР за 2009 г. 5

3.1. Въведение 5

3.2. Изменение на програмите по ЕЗФРСР 5

3.3. Усвояване на бюджетните кредити за поети задължения 6

3.3.1. Оперативни програми по ЕЗФРСР 6

3.3.2. Техническа помощ 6

3.4. Усвояване на бюджетните кредити за плащания 6

3.4.1. Оперативни програми по ЕЗФРСР 6

3.4.2. Техническа помощ 6

3.5. Анализ на декларираните разходи по оси и по мерки 6

3.6. Равнище на изпълнение на програмите по ЕЗФРСР 6

Бюджетна процедура

Предварителен проектобюджет за 2009 г.

Предварителният проектобюджет за 2009 г. бе приет от Комисията и предложен на бюджетния орган на 6 май 2008 г. За Европейския земеделски фонд за развитие на селските райони (ЕЗФРСР) съгласнофункция 2 от Финансовата рамка за 2007—2013 г. бяха предвидени бюджетни кредити за поети задължения в размер на 13 395 млн. EUR и бюджетни кредити за плащания в размер на 9 842 млн. EUR.

Бюджетна позиция | Бюджетни кредити за поети задължения (в EUR) | Бюджетни кредити за плащания (в EUR) |

05.040501 (програми за развитие на селските райони) | 13 373 504 584 | 9 832 000 000 |

05.040502 (техническа помощ) | 21 913 625 | 9 900 000 |

Проектобюджет за 2009 г.

Съветът прие проектобюджета за 2009 г. през юли 2008 г. Бюджетните кредити за плащания в полза на програмите по ЕЗФРСР бяха намалени със 115,0 млн. EUR спрямо предварителния проектобюджет.

Писмо за внасяне на корекции за 2009 г.

През октомври 2008 г. Комисията прие писмо за внасяне на корекции № 2 във връзка с предварителния проектобюджет за 2009 г. Въпреки че писмото за внасяне на корекции се отнася предимно до ЕФГЗ, бюджетните кредити за програмите по ЕЗФРСР бяха увеличени, за да бъде отразен допълнителният трансфер на 0,16 млн. EUR от първия стълб във връзка с реформата в лозаро-винарския сектор. Бяха увеличени както бюджетните кредити за поети задължения, така и бюджетните кредити за плащания.

Второ четене в Съвета

Предложените в писмото за внасяне на корекции бюджетни кредити за ЕЗФРСР останаха непроменени и след гласуването на второ четене в Съвета на 12.11.2008 г.

Приемане на бюджета за 2009 г.

Бюджетът за 2009 г. бе приет на пленарна сесия на Европейския парламент през декември 2008 г., като предложените на второ четене в Съвета бюджетни кредити за поети задължения за програмите по ЕЗФРСР бяха увеличени с 249,8 млн. EUR, а предложените бюджетни кредити за плащания бяха намалени с 696,8 млн. EUR.

Бюджетна позиция | Бюджетни кредити за поети задължения (в EUR) | Бюджетни кредити за плащания (в EUR) |

05.040501 (програми за развитие на селските райони) | 13 623 504 584 | 9 135 331 205 |

05.040502 (техническа помощ) | 21 913 625 | 9 900 000 |

Управление на бюджетните кредити

Управление на бюджетните кредити за поети задължения

Оперативни програми по ЕЗФРСР

През 2009 г. бюджетните кредити за поети задължения в първоначалния бюджет възлязоха на 13,62 млрд. EUR. Тази сума бе увеличена (Коригиращ бюджет № 4) с 0,6 млрд. EUR, които представляват първата част от пакета за възстановяване, като в същото време бе намалена (Коригиращ бюджет № 10) с 0,25 млрд. EUR под формата на бюджетни кредити, въведени с наложено от бюджетния орган изменение, което не можеше да бъде приложено поради липса на достатъчно солидно правно основание. Следователно общият размер на окончателните налични средства за 2009 бюджетна година бе 13,97 млрд. EUR.

Общият размер на отпуснатите средства за програмите по ЕЗФРСР през 2009 г. бе 13,72 млрд. EUR. 252 млн. EUR бяха пренесени в 2010 г.

Управление на бюджетните кредити за поети задължения през 2009 г. — ЕЗФРСР | Бюджетна позиция 05.040501 (в EUR) |

Бюджетни кредити в началото на 2009 г. | 13 623 504 584 |

Коригиращ бюджет № 4 — допълнителни средства по Европейската програма за икономическо възстановяване | 600 000 000 |

Коригиращ бюджет № 10 — премахване на неизпълними бюджетни кредити | -249 840 000 |

Налични бюджетни кредити през 2009 г. | 13 973 664 584 |

Усвоени бюджетни кредити през 2009 г. | 13 721 634 827 |

Неусвоени средства в края на 2009 г. — пренесени в 2010 г. | 252 029 757 |

Техническа помощ

В член 69, параграф 2 от Регламент (ЕО) 1698/2005 на Съвета се предвижда, че 0,25 % от ресурсите на Общността за развитие на селските райони се заделят за техническа помощ за Комисията. В бюджета за 2009 г. наличната сума за тази цел възлезе на 21,9 млн. EUR. В края на 2009 г. общият размер на отпуснатите средства възлезе на 5,1 млн. EUR.

Управление на бюджетните кредити за плащания

Оперативни програми по ЕЗФРСР

През 2009 г. първоначалните бюджетни кредити за плащания възлязоха на 9,91 млрд. EUR, от които 9,1 млрд. EUR съответстваха на гласувания бюджет, а 775 млн. EUR — на пренесени в 2008 г. бюджетни кредити. През декември сумата бе намалена (Коригиращ бюджет № 10) с 1,65 млрд. EUR, за да бъдат отчетени представените от държавите-членки през септември ревизирани прогнози за плащанията. Следователно наличните бюджетни кредити за плащания за 2009 бюджетна година възлязоха на 8,26 млрд. EUR.

Общият размер на изплатената на държавите-членки сума за програмите по ЕЗФРСР през 2009 г. достигна 8,21 млрд. EUR.

Управление на бюджетните кредити за плащания през 2009 г. — ЕЗФРСР | Бюджетна позиция 05.040501 (в EUR) |

Бюджетни кредити в началото на 2009 г. | 9 135 331 205 |

Бюджетни кредити, пренесени от 2008 г. | 774 864 326 |

Коригиращ бюджет № 10 — намаляване на бюджетни кредити за плащания вследствие на ревизирани прогнози от страна на държавите-членки | -1 650 000 000 |

Налични бюджетни кредити през 2009 г. | 8 260 195 531 |

Усвоени бюджетни кредити през 2009 г. | 8 209 373 256 |

Неусвоени средства в края на 2009 г. | 50 822 275 |

Техническа помощ

Бюджетните кредити за плащания в бюджета за 2009 г. възлязоха на 9,9 млн. EUR. В края на годината общият размер на плащанията възлезе на 3,7 млн. EUR.

Изпълнение на бюджета на ЕЗФРСР за 2009 г.

Въведение

Като цяло 2009 финансова година представляваше преход от първоначалната фаза на одобрение и стартиране на програми за развитие на селските райони (включително авансови плащания) към фаза, по време на която повечето програми достигат нормалния си темп на развитие. Този преход обаче до известна степен бе забавен поради въздействието на икономическата криза върху способността на държавите-членки да осигуряват национално съфинансиране (освен това кризата може да е разколебала бенефициерите да поемат задължения), поради късното одобрение на някои програми, както и поради липса на достатъчно опит на някои държави-членки в изпълнението на програмите за развитие на селските райони.

Друг важен елемент, който характеризира 2009 финансова година, е последвалият процес на преструктуриране на програмите след одобряването на прегледа на състоянието на Общата селскостопанска политика (ОСП) и на Европейския план за икономическо възстановяване.

Изменение на програмите по ЕЗФРСР

През 2009 г. бяха извършени общо 132 изменения на програмите за развитие на селските райони за програмния период 2007—2013 г.: 76 чрез процедурата по уведомяване и 56 чрез решение на Комисията след положително становище на Комитета за развитие на селските райони. От тези 56 изменения 49 бяха одобрени в контекста на прегледа на състоянието на Общата селскостопанска политика (ОСП) и на Европейския план за икономическо възстановяване. Поради големия брой на програмите, които подлежат на изменения (общо 88), и поради сложността на подготвителните работи и водените преговори през 2009 г. не бяха одобрени всички изменения в контекста на прегледа на състоянието на Общата селскостопанска политика (ОСП) и на Европейския план за икономическо възстановяване. Решенията на Комисията относно останалите 39 програми бяха приети в началото на 2010 г., което обяснявапренасянето от 2009 г. в 2010 г. на бюджетни кредити за поети задължения в размер на 252 млн. EUR.

Усвояване на бюджетните кредити за поети задължения

Оперативни програми по ЕЗФРСР

В таблицата по-долу е посочен размерът на отпуснатите от всяка една държава-членка суми през 2009 г., както и установените с Решение 636/2006 на Комисията средства (изменението от октомври 2009 г. е все още в сила в края на годината).

През 2009 г. наличните бюджетни кредити за поети задължения за програмите по ЕЗФРСР възлязоха на 13,97 млрд. EUR, като отпуснатите средства бяха в размер на 13,72 млрд. EUR. Останалите 252 млн. EUR са предназначени за програми, за които измененията във връзка с прегледа на състоянието на Общата селскостопанска политика (ОСП) и с пакета за възстановяване не са били одобрени до края на годината. Тези бюджетни кредити бяха пренесени в 2010 г., като цялата сума беше отпусната в рамките на срока 31 март 2010 г. Следователно нямаше неусвоени средства за програмите за развитието на селските райони.

[pic]

Техническа помощ

В таблицата по-долу са посочени бюджетните кредити за поети задължения за осъществена през 2009 г. техническа помощ. Най-голямата сума е свързана с Европейската мрежа за развитие на селските райони.

[pic]

Усвояване на бюджетните кредити за плащания

Оперативни програми по ЕЗФРСР

В бюджета за 2009 г. бюджетните кредити за плащания, в това число и пренесените от 2008 г. суми, възлизаха на 9,91 млрд. EUR. През декември тази сума бе намалена (Коригиращ бюджет № 10) с 1,65 млрд. EUR, така че бюджетните кредити за годината в крайна сметка възлязоха на 8,26 млрд. EUR.

В края на 2009 г. общият размер на изплатените за програмите по ЕЗФРСР средства възлезе на 8,21 млрд EUR. Разликата между бюджетните кредити през годината (8,26 млрд. EUR) и общият размер на изплатените средства възлиза на 51,2 млн. EUR, което представлява неусвояване в размер на 0,6 %.

В таблицата по-долу е показана разбивка на сумата по период на декларацията:

[pic]

Възстановяването през 3-то тримесечие на 2009 г. на средства по 6 програми по ЕЗФРСР бе изцяло или отчасти преустановено в края на годината, тъй като бюджетните кредити за поети задължения за тези програми бяха напълно изчерпани поради извършените плащания по предходни вземания. В таблицата по-долу са показани 6-те програми по ЕЗФРСР и съответните суми. Плащанията бяха преустановени до осигуряването на новите бюджетни кредити за поети задължения за 2010 г.

[pic]

Месечното усвояване на бюджетните кредити за плащания през годината (от януари до декември 2009 г.) е представено в графиката по-долу. Темпът на усвояване се влияе от датите на изпращане на четирите декларации за плащания (31 януари, 30 април, 31 юли и 10 ноември за плащанията за съответно четвъртото тримесечие на 2008 г., първото тримесечие на 2009 г., второто тримесечие на 2009 г. и третото тримесечие на 2009 г.).

[pic]

Разбивката по държави-членки и по период на декларацията на изплатените от Комисията суми през 2009 бюджетна година е показана в следващата таблица. Съответните периоди на декларация са от 16 октомври до 31 декември 2008 г. (четвърто тримесечие на 2008 г.), от 1 януари 2009 г. до 31 март 2009 г. (първо тримесечие на 2009 г.), от 1 април 2009 г. до 30 юни 2009 г. (второ тримесечие на 2009 г.) и от 1 юли 2009 г. до 15 октомври 2009 г. (трето тримесечие на 2009 г.).

В таблицата по-долу сумите от колони Q2 2008 и Q3 2008 се отнасят до програмите по ЕЗФРСР, за които бюджетните кредити за поети задължения за 2007 г. и 2008 г. бяха изчерпани. Средствата по тези програми бяха възстановени с новите бюджетни кредити през 2009 г.

[pic]

Изплатената през 2009 г. сума от 8,21 млрд. EUR се отнася само до възстановявания, тъй като всички предвидени суми по предварителното финансиране бяха изплатени през 2007 г. и 2008 г.

В таблицата на следващата страница за всяка държава-членка се сравняват плащанията по ЕЗФРСР, извършени през 2009 г., с плащанията, извършени през 2008 г. Докато през 2009 г. междинните плащания се увеличиха с 35,4 % в сравнение с 2008 г. (8,21 млрд. EUR спрямо 6,06 млрд. EUR), общият размер на средствата намаля с -3,9 % (8,21 млрд. EUR спрямо 8,54 млрд. EUR), тъй като последната част от средствата по предварителното финансиране бяха изплатени още през 2008 г.

[pic]

Техническа помощ

Бюджетните кредити за плащания в бюджета за 2009 г. възлязоха на 9,9 млн. EUR. В таблицата по-долу са представени плащанията за техническа помощ в размер на 3,7 млн. EUR. Най-голямата сума е свързана с Европейската мрежа за развитие на селските райони.

[pic]

Анализ на декларираните разходи по оси и по мерки

В таблицата по-долу са показани подадените от държавите-членки заявления за плащания, разбити по оси и по мерки, за развитието на селските райони през 2009 г. (от четвърто тримесечие през 2008 г. до трето тримесечие през 2009 г.), от 2007 г. до 2009 г. (от четвърто тримесечие през 2006 г. до трето тримесечие през 2009 г.), както и финансовите планове за програмите по ЕЗФРСР (2007—2013 г.; ЕС27).

През 2009 г. разходите продължаваха да бъдат съсредоточени по ос 2 (57,8 %), следвана от ос 1 с 32 %, ос 3 с 4,4 % и ос 4 с 1,1 %. Това разпределение на разходите все още значително се отклонява от разпределението според финансовите планове за програмния период 2007—2013 г. (33,6 %, 44,4 %, 13,3 % и 5,9 % съответно за осите 1—4).

Сумите по ос 2 включват главно годишни плащания (напр. агро-екологични мерки), докато оси 1 и 3 са свързани предимно с многогодишни мерки, за чието одобрение и прилагане е необходима по-продължителна процедура (напр. инвестиционни проекти).

В сравнение със средноаритметичната стойност за първите 3 години (2007—2009 г.) разходите през 2009 г. са по-балансирани между осите, а равнището на всяка една ос се доближава до равнището на осите според финансовите планове. Например ос 2 намалява от 75,0 % през 2008 г. на 57,8 % през 2009 г., докато ос 1 се увеличава от 21,3 % през 2008 г. на 32,0 % през 2009 г.

[pic]

Равнище на изпълнение на програмите по ЕЗФРСР

Графиката на следващата страница показва равнището на финансовото изпълнение на програмите за развитие на селските райони (от началото до 2009 г., включително четвъртото тримесечие на 2009 г.) спрямо бюджетните кредити за периода 2007—2009 г. Средното равнище на финансовото изпълнение за всички програми по ЕЗФРСР е 68,4 %.

На графиката се вижда, че повечето държави-членки са усвоили над 50 % от бюджетните кредити за 2007—2009 г.

Освен това в три държави-членки декларираните разходи надхвърлят поетите задължения за периода 2007—2009 г., като разликата трябваше да бъде изплатена с нови кредити от 2010 г.

[pic]